OpenLLM-France/wikimedia huggingface dataset:
# Pic dels Bacivers de Prats

El Pic dels Bacivers dels Prats és una muntanya de 2.745,3 m alt situada en el terme comunal de Fontpedrosa, de la comarca del Conflent, a la Catalunya del Nord.
Està situat a prop de l'extrem sud-est del terme comunal, prop del termenal tant amb Mentet, de la comarca del Conflent, com amb Setcases, de la del Ripollès. És al nord de l'Estany dels Bacivers i al sud-oest de la Coma dels Bacivers, al nord del Pic del Gegant i a llevant del Pic de Dalt de Coma Mitjana.

## Referències

* ↑ El Pic dels Bacivers de Prats en els ortofotomapes de l'IGN
# Picot garser de Perny

El picot garser de Perny (Dryobates pernyii) és una espècie d'ocell de la família dels pícids (Picidae) que habita la selva humida i boscos a les muntanyes de la Xina central i meridional, nord i est de Myanmar i nord-oest del Vietnam. Sovint considerada coespecífica del picot garser de clatell vermell.
# Picot garser de Maratha

El picot garser de Maratha(Leiopicus mahrattensis) és una espècie d'ocell de la família dels pícids (Picidae) que habita boscos àrids, deserts, zones amb bambú i encara ciutats de l'est del Pakistan, l'Índia, Sri Lanka, oest, centre i sud de Myanmar, centre i nord-est de Tailàndia i sud de Laos. Ha estat considerat l'única espècie del gènere Leiopicus Bonaparte, 1801, però fa poc s'ha inclòs també dins aquest gènere dues espècies més: L. auriceps i L. medius.

## Referències

* ↑ «Picot garser de Maratha». Cercaterm. TERMCAT, Centre de Terminologia.
# Picot garser d'Owston

El picot garser d'Owston (Dendrocopos owstoni) és una espècie d'ocell de la família dels pícids (Picidae) que habita l'illa de Amami Ōshima, a les Ryukyu. Ha estat considerat una subespècie del picot garser dorsiblanc.
# Philippe Chevallier

Philippe Chevallier (Annemasse, 26 d'abril de 1961) va ser un ciclista francès, que fou professional entre 1982 i 1991. La seva principal victòria fou una etapa al Tour de França de 1983.

## Palmarès

* 1979
** Campió de França junior de persecució
** Campió de França junior en ruta
* 1980
** 1r al Tour del Gavaudan
* 1983
** Vencedor d'una etapa al Tour de França
* 1984
** 1r al Tour de Vaucluse
** Vencedor d'una etapa del Tour de l'Avenir
* 1987
** 1r al Tour del Nord-oest

### Resultats al Tour de França

* 1983. 47è de la classificació general. Vencedor d'una etapa
* 1985. 57è de la classificació general

### Resultats al Giro d'Itàlia

* 1984. 108è de la classificació general
* 1987. 55è de la classificació general

## Enllaços externs

* Fitxa de Philippe Chevallier a sitiodeciclismo.net
# Philippe Cattiau

Philippe Cattiau (Saint-Malo, França, 28 de juliol de 1892 - 17 de febrer de 1962) fou un tirador d'esgrima francès, guanyador de vuit medalles olímpiques al llarg de cinc Jocs Olímpics.
Va participar, als 27 anys, en els Jocs Olímpics d'Estiu de 1920 realitzats a Anvers (Bèlgica), on va aconseguir guanyar la medalla de plata en les proves de floret) individual i per equips. En els Jocs Olímpics d'Estiu de 1924 realitzats a París (França) va aconseguir guanyar la medalla d'or en la prova de floret per equips i novament la medalla de plata en la prova individual. En els Jocs Olímpics d'Estiu de 1928 realitzats a Amsterdam (Països Baixos) va aconseguir guanyar la medalla de plata en la prova per equips de floret, finalitzant així mateix cinquè en la prova individual. En els Jocs Olímpics d'Estiu de 1932 realitzats a Los Angeles (Estats Units) guanyà la medalla d'or en la prova per equips de floret i d'espasa, finalitzant novè i sisè respectivament en les proves individuals. Finalment en els Jocs Olímpics d'Estiu de 1936 realitzats a Berlín (Alemanya nazi), els seus cinquens Jocs, aconseguí guanyar la medalla de bronze en la prova d'espasa per equips.
Al llarg de la seva carrera guanyà nou medalles en el Campionat del Món d'esgrima, entre elles quatre medalles d'or, entre les edicions de 1927 i 1937.

## Referències

* ↑ MOMBOISSE, Pierre. «Philippe Cattiau, l’escrimeur de Saint-Malo, n’a pas la renommée de « son immense » palmarès» (en francès), 24-06-2024. [Consulta: 13 setembre 2024].
* 1 2 «Olympedia – Philippe Cattiau». [Consulta: 13 setembre 2024].
# Philippe Christanval

Philippe Charles Lucien Christanval (París, 31 d'agost de 1978) és un futbolista professional francès retirat originari de Guadalupe (França). Ocupava la posició de defensa.

## Trajectòria

La seua carrera s'inicia a l'AS Monaco el 1999, on realitza 81 aparicions i marca un gol. Hi guanya el campionat francès de la temporada 99/00 amb el conjunt del Principat, amb qui juga també la Champions League.
Al juny del 2001, el FC Barcelona el fitxa per 6,5 milions de lliures. Al conjunt blaugrana no té massa fortuna, sofrint diverses lesions. El 2003 marxa a l'Olympique de Marsella, on només disputa 13 partits en dos anys.
El 2005 passa dues setmanes de prova a l'Arsenal FC, però no arriba a convèncer a l'entrenador gunner, Arsène Wenger. Fitxa llavors per un altre equip londinenc, el Fulham. Hi passa tres campanyes, la darrera pràcticament en blanc a causa de les lesions.
De cara a la campanya 08/09 no hi troba equip i roman com a agent lliure, fins que a l'abril del 2009 anuncia la seua retirada.
Participà en el Mundial Juvenil de 1997. Amb la selecció francesa absoluta hi va aparèixer en cinc ocasions, tot acudint a la Copa del Món del 2002.

## Referències

* ↑ «Leboeuf appeals for Monaco switch». BBC Sport, 23-01-2001.
* ↑ «Barcelona bag Andersson». BBC Sport, 06-07-2001.
* ↑ «Philippe Christanval on Past, Present and Future». Fulham Official Website, 27-02-2008 [Consulta: 18 abril 2014].
* ↑ «Philippe Christanval joins on trial». Arsenal Football Club Official Website, 16-07-2005 [Consulta: 18 abril 2014]. «Còpia arxivada». Arxivat de l'original el 2014-04-18. [Consulta: 15 febrer 2018].
* ↑ «Christanval fails Gunners trial». Sky Sports [Consulta: 18 abril 2014].
* ↑ Christanval beendet Karriere
Philippe Christanval amb el Barça - Plantilles de navegació :
FC Barcelona 2001-021 Bonano · 2 Reiziger · 3 Frank de Boer · 4 Andersson · 5 Abelardo · 6 Xavi · 7 Saviola · 8 Cocu · 9 Kluivert · 10 Rivaldo · 11 Overmars · 12 Sergi · 13 Reina · 14 Gerard · 15 Rochemback · 17 Christanval · 18 Gabri · 19 Dani · 20 Alfonso · 21 Luis Enrique · 22 Geovanni · 23 Coco · 24 Puyol · 26 Navarro · 27 Trashorras · 28 Motta · 31 Jofre · Entrenador Carles Rexach
FC Barcelona 2002-031 Bonano · 2 Reiziger · 3 Frank de Boer · 4 Andersson · 5 Puyol · 6 Xavi · 7 Saviola · 8 Cocu · 9 Kluivert · 10 Riquelme · 11 Overmars · 12 Christanval · 14 Gerard · 15 Rochemback · 17 Mendieta · 18 Gabri · 19 Dani · 20 Sorín · 21 Luis Enrique · 22 Geovanni · 25 Enke · 26 V. Valdés · 31 Motta · 32 Oleguer · 34 Iniesta · 35 Navarro · 38 Nano · 40 Òscar · Entrenador Van Gaal (J.1-19) · De la Cruz (J.20) · Radomir Antić (J.21-38) :
# Plandestàs

Plandestàs és una plana de muntanya del terme municipal de Sarroca de Bellera, al Pallars Jussà, dins del territori del poble de Manyanet, a l'antic terme de Benés.
És un pla d'alta muntanya, a més de 1.700 m. alt., situat al vessant oriental de la Serra de Plandestàs, a la vall de la Valiri.

## Enllaços externs

* Institut Cartogràfic de Catalunya
# Phyllomys nigrispinus

Phyllomys nigrispinus és una espècie de mamífer rosegador de la família de les rates espinoses. És endèmica del sud-est del Brasil, on la seva distribució s'estén des de Rio de Janeiro fins a Paranà. Els seus hàbitats naturals són els boscos perennifolis de frondoses i els boscos semiperennes. Està amenaçada per la fragmentació del seu entorn natural.

## Referències

* ↑ Leite, Y.; Patterson, B. Phyllomys nigrispinus. UICN 2008. Llista Vermella d'espècies amenaçades de la UICN, edició 2008, consultada el 21 març 2015.
# Phyllomys pattoni

Phyllomys pattoni és una espècie de mamífer rosegador de la família de les rates espinoses. El seu àmbit de distribució s'estén des de São Paulo fins a Paraíba a la costa atlàntica del Brasil, des del nivell de mar fins a 1.000 metres, a selves i manglars. L'espècie fou anomenada en honor de James L. Patton per les seves múltiples contribucions al coneixement dels mamífers neotropicals. Aquesta espècie fou coneguda fins al 2002 com a Echimys brasilienis, Nelomys brasiliensis o Phyllomys brasiliensis. Tanmateix, el nom brasiliensis es refereix a una altra espècie, que es troba al voltant de Lagoa Santa (Minas Gerais). P. pattoni té una distribució molt extensa per a una espècie que fou trobada fa tan poc.
Aquesta espècie és la més espinosa del gènere Phyllomys. Les espines de l'esquena són de color gris clar a la base i més fosc fins a la punta. La punta mateixa és taronja. D'altra banda, l'esquena és de color marró fosc. La cua és més o menys de la mateixa mida que el cos i està coberta amb pèls fins. L'espècie té 80 cromosomes i un NF de 112 a Espírito Santo i 72 cromosomes i un NF de 114 a Rio de Janeiro.

## Referències

* ↑ Leite, Y.; Patterson, B. Phyllomys pattoni. UICN 2008. Llista Vermella d'espècies amenaçades de la UICN, edició 2008, consultada el 14 febrer 2015.

## Bibliografia

* Emmons, L.H.; Leite, Y.L.R.; Kock, D.; Costa, L.P. 2002. «A review of the named forms of Phyllomys (Rodentia: Echimyidae) with the description of a new species from coastal Brazil». American Museum Novitates, 3380: 1-40, 16 agost 2002.
# Phyllomys kerri

Phyllomys kerri és una espècie de mamífer rosegador de la família de les rates espinoses. És endèmica d'Ubatuba, a l'estat de São Paulo (Brasil). No se sap gaire cosa sobre el seu hàbitat i la seva història natural perquè se la coneix a partir de tres exemplars descoberts a la dècada del 1940. L'entorn natural on viu està fragmentat.
Aquest tàxon fou anomenat en honor del metge estatunidenc John Austin Kerr.

## Referències

* ↑ Leite, Y.; Patterson, B. Phyllomys kerri. UICN 2008. Llista Vermella d'espècies amenaçades de la UICN, edició 2008, consultada el 10 març 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 223. ISBN 978-0801893049.
# Mohinga

El Mohinga (မုန့်ဟင်းခါး mun. hang: hka: mo̰ʊɴhɪ́ɴɡá) és una sopa tradicional considerada plat nacional de Birmània. S'elabora amb fideus d'arròs en un brou de peix. Aquesta sopa es pot obtenir en la major part del territori i es considera generalment un esmorzar.

## Galeria

* Un venedor ambulant de mohinga a Mandalay
* Mohinga e´s disponible als carrers de Mandalay.
* Paquets amb pols per cuinar sopa de mohinga

## Vegeu també

* Sopa de fideus

## Referències

* ↑ Burmese mohinga soup recipe, The Guardia
* ↑ Burmese fish noodle soup (mohinga) a sbs.com
# L'Obagueta (el Meüll)

L'Obagueta és una obaga del terme municipal de Castell de Mur, dins de l'antic terme de Mur, al Pallars Jussà. Es troba en territori de l'antic poble del Meüll.
Està situada al nord-oest del Mas de l'Hereu, al nord-oest de lo Perrot i al sud-oest de les Barranques. El Camí del Mas de Condó discorre a llevant de l'Obagueta, per la seva part superior.
# Los Villareales

Los Villareales és una concentració de població designada pel cens dels Estats Units a l'estat de Texas. Segons el cens del 2000 tenia 930 habitants.

## Demografia

Segons el cens del 2000, Los Villareales tenia 930 habitants, 238 habitatges, i 211 famílies. La densitat de població era de 17,5 habitants/km².
Dels 238 habitatges en un 58,4% hi vivien nens de menys de 18 anys, en un 70,6% hi vivien parelles casades, en un 14,7% dones solteres, i en un 11,3% no eren unitats familiars. En el 10,9% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,91 i el nombre mitjà de persones que vivien en cada família era de 4,23.
Per edats la població es repartia de la següent manera: un 40,3% tenia menys de 18 anys, un 11,3% entre 18 i 24, un 26,5% entre 25 i 44, un 15,6% de 45 a 60 i un 6,3% 65 anys o més.
L'edat mediana era de 24 anys. Per cada 100 dones de 18 o més anys hi havia 85 homes.
La renda mediana per habitatge era de 18.352 $ i la renda mediana per família de 20.063 $. Els homes tenien una renda mediana de 16.250 $ mentre que les dones 33.594 $. La renda per capita de la població era de 5.763 $. Aproximadament el 39,5% de les famílies i el 45,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Los Villareales». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Los Villareales». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Universitat de Dublín

La Universitat de Dublín,Universitas Dubliniensis, (University of Dublin, en gaèlic irlandès:Ollscoil Átha Cliath corporativament designada com the Chancellor, Doctors and Masters of the University of Dublin) es troba a la ciutat de Dublín, República d'Irlanda i va ser fundada l'any 1592 per la reina Elizabet I d'Anglaterra, essent la universitat més antiga de la República d'Irlanda. Com moltes altres universitats de les illes Britàniques té un sistema universitari amb colleges separats, però només té un college, el Trinity College que per això es confon amb la Universitat de Dublin i la designació "Trinity College" i "University of Dublin" en la pràctica són sinònims.
Està afiliada amb:
El 2011 tenia 16.747 estudiants. L'equip d'aquesta universitat està compost per 1.404 persones (2011)

## Referències

* ↑ http://www.cluster.org/students/participating-universities/tcd-trinity-college-dublin Arxivat 2012-05-06 a Wayback Machine.
* ↑ «[http://www.tcd.ie/Communications/Facts/student- numbers.php Student Numbers - Trinity College Dublin]». Tcd.ie, 02-07-2010. [Consulta: 24 abril 2012].
* ↑ «Staff Numbers - Trinity College Dublin». Tcd.ie, 23-08-2010. [Consulta: 24 abril 2012].
# Conway (Carolina del Sud)

Conway és una població dels Estats Units a l'estat de Carolina del Sud. Segons el cens del 2009 tenia 30.210 habitants.

## Demografia

Segons el cens del 2000, Conway tenia 11.788 habitants, 4.259 habitatges i 2.942 famílies. La densitat de població era de 358,1 habitants/km².
Dels 4.259 habitatges en un 32,8% hi vivien nens de menys de 18 anys, en un 42,3% hi vivien parelles casades, en un 23,3% dones solteres, i en un 30,9% no eren unitats familiars. En el 26,7% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,1% tenia menys de 18 anys, un 15,8% entre 18 i 24, un 25,3% entre 25 i 44, un 20,2% de 45 a 60 i un 13,6% 65 anys o més.
L'edat mediana era de 33 anys. Per cada 100 dones de 18 o més anys hi havia 75 homes.
La renda mediana per habitatge era de 32.155$ i la renda mediana per família de 39.189$. Els homes tenien una renda mediana de 26.720$ mentre que les dones 21.310$. La renda per capita de la població era de 16.611$. Entorn del 15,9% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Conway». American Fact Finder. Oficina del Cens dels Estats Units, 12-01-2010.
# Phyllomedusa tarsius

Phyllomedusa tarsius és una espècie de granota que viu al Brasil, Colòmbia, l'Equador, el Perú, Veneçuela i, possiblement també, a Bolívia i Guyana.
Està amenaçada d'extinció per la pèrdua del seu hàbitat natural.

## Referències

* La Marca, E., Azevedo-Ramos, C., Coloma, L.A. & Ron, S. 2004. Phyllomedusa tarsius. Llista Vermella d'Espècies Amenaçades de la UICN 2006. Consulta: 10 de gener de 2008.
# Lubricogobius dinah

Lubricogobius dinah és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,6 cm de longitud total.

## Alimentació

Menja zooplàncton.

## Hàbitat

És un peix marí, de clima subtropical i associat als esculls de corall que viu entre 10-36 m de fondària.

## Distribució geogràfica

Es troba al Pacífic occidental: les Illes Ryukyu i Papua Nova Guinea.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Randall, J. E. & H. Senou, 2001.

## Enllaços externs

* AQUATAB
# Lucrècia Maria d'Este

Lucrècia Maria d'Este (Ferrara, ducat de Ferrara 1535 - ibídem, 1598) fou una membre de la Casa d'Este, princesa de Mòdena i Ferrara, que va esdevenir duquessa consort d'Urbino.

## Orígens familiars

Va néixer el 16 de desembre de 1535 a la ciutat de Ferrara, capital del ducat del mateix nom, sent la quarta filla del duc Hèrcules II d'Este i Renata de França. Era neta per línia paterna d'Alfons I d'Este i Lucrècia Borja, i per línia materna del rei Lluís XII de França i Anna de Bretanya. Així mateix fou germana gran del duc Alfons II d'Este i d'Anna d'Este.

## Núpcies i descendents

Es casà el 18 de febrer de 1570 amb Francesc Maria II della Rovere, futur duc d'Urbino i fill de Guidobald II della Rovere i Victòria Farnese. D'aquesta unió no tingueren fills i per la infelicitat de la parella es concedí el divorci i anul·lació el 1576, adduint la gran diferència d'edat entre els dos esposos.
A la seva separació retornà a Ferrara, on morí el gener de 1598.
# Lliura

«Lliura» té aquests significats:
* Lliura (unitat de massa)
* Lliura (astrologia), signe del zodíac, el qual és creuat pel Sol, en el seu format tropical entre el 23 de setembre i el 22 d'octubre aproximadament
* Lliura (constel·lació)
* Economia:
** Lliura (moneda), unitat de compte i sovint moneda
** Lliura mallorquina, unitat de compte emprada al Regne de Mallorca
** Lliura barcelonina o lliura catalana, unitat monetària encunyada a Barcelona i utilitzada a l'edat mitjana i moderna a Catalunya
** Lliura egípcia, unitat monetària d'Egipte
** Lliura esterlina, unitat monetària del Regne Unit
** lliura escocesa, unitat monetària d'Escòcia)
** lliura de Gibraltar, unitat monetària de Gibraltar)
** lliura de Guernsey, unitat monetària de Guernsey)
** lliura d'Irlanda del Nord, unitat monetària d'Irlanda del Nord)
** lliura de Jersey, unitat monetària de Jersey)
** lliura de les Malvines, unitat monetària de les illes Malvines)
** lliura de l'illa de Man, unitat monetària de l'illa de Man)
** lliura de Santa Helena, unitat monetària de Santa Helena)
** Lliura francesa, unitat monetària de França (entre 1781 i 1794)
** Lliura libanesa, unitat monetària del Líban
** Lliura romana, unitat de referència del sistema monetari de l'Antiga Roma
** Lliura de Santa Helena, unitat monetària de Santa Helena
** Lliura síria, unitat monetària de Síria
** Lliura xipriota, unitat monetària de Xipre
# Luci Corneli Lèntul (cònsol 327 aC)

Luci Corneli Lèntul (llatí: Lucius Cornelius L. f. Lentulus) va ser un magistrat romà. Era fill de Luci Corneli Lèntul, que va ser senador en temps de l'atac de Brennus. Formava part de la branca dels Cornelis Lèntuls, d'origen patrici, dins de la Gens Cornèlia, una antiga família romana.
Va ser cònsol l'any 327 aC i va dirigir un exèrcit d'observació contra els samnites just dos anys abans de la segona guerra samnita (el 324 aC). Durant la guerra, mentre un exèrcit romà prenia Paleòpolis i entrava per una porta, Lèntul cobria per l'altra banda la possible arribada dels samnites.
Va ser legat a la campanya final de la guerra Caudina contra els samnites (322 aC) i va aconsellar als cònsols d'acceptar els termes que l'enemic havia proposat. L'any 321 aC va ser elegit dictador, possiblement va ser ell qui va venjar el desastre de les Forques Caudines, encara que aquest honor li va ser disputat. Per això els seus descendents van prendre el cognom de Caudí, reclamant aquesta venjança.

## Referències

* ↑ Davis, Gordon. «326 BC: The Fall of Neapolis». The Second Samnite War: Phase 1. Arxivat de l'original el 24 de desembre 2011. [Consulta: 22 novembre 2011].
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 729.
# Lophuromys nudicaudus

Lophuromys nudicaudus és un rosegador del gènere Lophuromys que viu a les selves pluvials de plana del sud del Camerun, de Guinea Equatorial (incloent-hi l'illa de Bioko), de la República del Congo, el sud-oest de la República Centreafricana i el nord de la República Democràtica del Congo, entre els rius Ubangi i Aruwimi. L'espècie només fou trobada a una altitud de menys de 700 metres, amb dues excepcions (1.000 metres a Buéa i 1.200 metres a Bioko). L. nudicaudus pertany al subgènere Lophuromys i està relacionat amb L. huttereri, que viu a l'altre costat del riu Congo, a la República Democràtica del Congo. Les poblacions al sud-oest del Camerun i Bioko (respectivament tullbergi Matschie, 1911 i parvulus Eisentraut, 1965) formen possiblement un tàxon a part. L. nudicaudus és gairebé completament insectivor.
L. nudicaudus és un Lophuromys de mida petita a mitjana amb la cua, el crani i les potes curts. La part inferior del cos és tant de color marró vermell clar que el nom anglès de l'espècie és Fire-bellied Brush-furred Rat ('rata emplomallada de ventre de foc'). La llargada total és d'entre 143 i 185 mm, la llargada corporal d'entre 87 i 119 mm, la llargada de la cua d'entre 47 i 74 mm, les potes posteriors d'entre 16,3 i 21 mm, la llargada de les orelles d'entre 10 i 18 mm, la llargada del crani d'entre 26,8 i 29,3 mm i el pes d'entre 29 i 52 grams. El cariotip és 2n=56.

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* Dieterlen, F. 1976. «Die afrikanische Muridengattung Lophuromys Peters, 1874: Vergleiche an Hand neuer Daten zur Morphologie, Ökologie und Biologie». Stuttgarter Beiträge zur Naturkunde (A), 285:1-96.
* Dieterlen, F. 1987. Neue Erkenntnisse über afrikanische Bürstenhaarmäuse, Gattung Lophuromys (Muridae; Rodentia). Bonner zoologische Beiträge 38(3):183-194.
* Verheyen, W.N., Colyn, M. & Hulselmans, J. 1996. Re-evaluation of the Lophuromys nudicaudus Heller, 1911 species-complex with a description of a new species from Zaire (Muridae - Rodentia). Bulletin van het Koninklijk Belgisch Instituut voor Natuurwetenschappen, Biologie 66:241-273.
# Lophuromys roseveari

Lophuromys roseveari és un rosegador del gènere Lophuromys que viu a un altitud d'entre 1.000 i 3.100 metres a Mont Camerun (Camerun). Aquesta espècie pertany al subgènere Lophuromys i està relacionada amb L. sikapusi. Fou anomenat en honor de D. R. Rosevear, per la seva visió dels mamífers de l'Àfrica occidental i central.
L. roseveari és un Lophuromys no clapat de cua curta i es pot reconèixer pel crani estret, les bul·les i les orelles grosses i el pelatge suau i llarg (els pèls fan uns 15 mm de llarg). La llargada total és d'entre 164 i 219 mm, la llargada corporal d'entre 104 i 141 mm, la llargada de la cua d'entre 50 i 78 mm, la llargada de les potes posteriors d'entre 20,0 i 25,1 mm, la llargada de les orelles d'entre 16 i 21 mm i el pes d'entre 49 i 88 grams.

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* Verheyen, W.N., Hulselmans, J., Colyn, M. & Hutterer, R. 1997. «Systematics and zoogeography of the small mammal fauna of Cameroun: Description of two new Lophuromys (Rodentia: Muridae) endemic to Mount Cameroun and Mount Oku». Bulletin van het Koninklijk Belgisch Instituut voor Natuurwetenschappen, Biologie 67:163-186.